projecte-aina/catalan_government_crawling huggingface dataset:
S'han publicat dos topics de la convocatòria Horizon 2020 "Digitalitzar i transformar la indústria europea i els serveis: transports automatitzats".
Aquesta té com a objectiu principal promoure la introducció al mercat de sistemes de conducció automatitzats i fomentar l'alta automatització de nivell 4, que es defineix com la conducció mitjançant un sistema automatitzat de tots els aspectes de la tasca de conduir, inclús si un conductor humà no respon adequadament a una sol·licitud d'intervenció.
Els topics que inclou aquesta convocatòria són els següents:
Vehicles pesants eficients, segurs i automatitzats
Els sistemes automatitzats i connectats per a vehicles pesants comercials té un gran potencial per millorar la seguretat, eficiència i comoditat d'aquests automòbils.
L'objectiu del topic és desenvolupar, provar i demostrar sistemes de conducció automatitzats i connectats per a vehicles pesants comercials.
Les propostes haurien d'incloure totes les següents activitats:
Demostració transfronterera a gran escala de les funcions de conducció automatitzada en turismes
Encara queda molta feina per fer en el camp de la conducció automatitzada.
Els vehicles automatitzats han d'aconseguir nivells d'efectivitat encara més alts i el seu rendiment ha de ser millor en comparació al dels humans.
S'espera que les accions proposades demostrin la preparació tecnològica a gran escala, la fiabilitat i la seguretat de les funcions de conducció altament automatitzada en diferents contextos i en situacions especialment complexes.
Demostraran que els sistemes de conducció automatitzada en turismes poden incrementar la seguretat viària i l'eficiència del transport, reduir l'ús d'energia, d'emissions i els embussos.
A més, les accions hauran de desenvolupar una millor seguretat de la connectivitat per evitar qualsevol mena d'amenaça de la xarxa.
L'InnoEnergy és la comunitat d'energia de l'Institut Europeu Tecnològic (EIT).
El seu propòsit és construït un marc operacional sostenible a llarg termini entre els tres actors del triangle de coneixement en el sector de l'energia: indústria, recerca i educació superior.
A més, també pretén garantir que la integració d'aquests tres actors sigui més efectiva i tingui un major impacte en innovació que les tres per separat.
Associar-se a InnoEnergy per a la vostra solució d'energia sostenible representa una oportunitat increïble per a start-ups innovadores perquè la vostra empresa tingui un èxit global.
La present convocatòria té l'objectiu de donar suport a les 20 millors startups amb programes adaptats que els permetin dur a terme la seva idea.
Això pot incloure: desenvolupament de tecnologia, accés al mercat i desenvolupament, creació d'equips o accés a finançament.
La millor startup guanyarà 100.000 euros.
Pot participar qualsevol empresa que tingui una bona idea que generi un impacte en alguna de les següents àrees temàtiques:
Aquesta convocatòria s'inclou dins el Programa d'ajuts per a actuacions d'eficiència energètica en pimes i grans empreses del sector industrial, que té per objecte establir les normes per a la concessió d'ajuts amb la finalitat d'incentivar i promoure la realització d'actuacions en pimes i grans empreses del sector industrial que redueixin les emissions de diòxid de carboni i el consum d'energia final, mitjançant la millora de l'eficiència energètica.
El Programa d'ajuts està regulat per l'Institut a la Diversificació i l'Estalvi d'Energia (IDAE) i a Catalunya l'Institut Català d'Energia, n'és l'òrgan gestor.
Els ajuts seran cofinançats amb el Fons Europeu de Desenvolupament Regional (FEDER) dins el Programa Operatiu Pluriregional d'Espanya (POPE) 2014-2020.
Per poder acollir-se al programa d'ajuts, les actuacions hauran d'aconseguir una reducció de les emissions de diòxid de carboni i del consum d'energia final, mitjançant la millora de l'eficiència energètica pel que fa a la seva situació de partida, i complir amb les condicions establertes per aquestes bases, justificant l'estalvi energètic i la reducció de les emissions de CO 2.
Les actuacions han d'enquadrar-se en, almenys, una de les tipologies següents:
Els beneficiaris dels ajuts han de ser una pime, una gran empresa del sector industrial o una empresa de serveis energètics.
Les persones jurídiques que es vulguin acollir a aquests ajuts hauran de tenir establiment industrial a Catalunya i, en el cas d'agrupacions d'entitats que no tinguin personalitat jurídica pròpia, s'han de fer constar expressament els compromisos d'execució assumits per cada membre de l'agrupació, així com l'import de l'ajut a aplicar a cada un d'ells, facultant un representant per tramitar la sol·licitud i rebre, si s'escau, l'ajut que es pogués atorgar.
El termini de presentació de les sol·licituds finalitza quan s'esgoti el pressupost disponible o, com a màxim, el dia 31 de desembre de 2020.
La present licitació convocada per l'EASME i finançada pel COSME té la finalitat d'elaborar un estudi per a identificar opcions polítiques per donar suport a l'adopció dels "principis de l'economia circular aplicats al disseny d'edificis" a les polítiques europees, nacionals i locals.
L'objectiu general és incrementar la vida útil dels edificis, la facilitat de l'ús dels materials secundaris i millorar l'eficiència dels recursos en el cicle de vida dels edificis.
Tot i això, els objectius específics establerts són els següents:
Les tasques que el contractista haurà de completar són:
Poden participar totes les entitats jurídiques, de forma individual o grupal, establertes en un estat membre de la UE o en un territori elegible.
El contracte tindrà una durada de 9 mesos.
La present licitació té l'objectiu de garantir l'èxit continuat i el major desenvolupament de 2 iniciatives emblemàtiques de l'actual programa Erasmus+: la porta d'educació escolar (School Education Gateway) i l'eTwinning.
Els serveis es divideixen en dos lots:
Provisió dels serveis per a donar suport a l'educació escolar i als serveis de suports centrals a l'eTwinning
Aquest lot està centrat en el treball relacionat amb la cobertura de polítiques, la producció de contingut, la creació de xarxes, el desenvolupament de recursos d'aprenentatge i la gestió comunitària.
Provisió de serveis digitals per a operar en una plataforma integrada per a l'educació escolar.
Consisteix en proporcionar serveis digitals innovadors i d'avantguarda per a la implementació d'una única plataforma que integri la porta d'educació escolar, l'Acadèmia en línia de Professors i l'eTwinning.
Poden participar totes les entitats jurídiques establertes a un estat membre de la UE, a un territori elegible o les organitzacions internacionals.
L'objectiu de la present convocatòria és contribuir al desenvolupament d'un mercat social financer, dissenyant i presentant instruments financers per a empreses socials i, al mateix temps, generant una demanda efectiva de finances socials entre les empreses socials desenvolupant la seva "preparació per a inversions".
La convocatòria està dividida en dos lots:
Lot A: Establiment de partenariats de finances social
Aquest lot encoratja els primers passos cap a un instrument financer social facilitant el desenvolupament d'un consorci i compromís per actuar i facilitar les bases per a un futur instrument financer social.
També vol impulsar l'aprenentatge a través d'exemples de bones pràctiques i expertesa que poden guiar la formació d'aquest partenariat.
Lot B: Establiment d'instruments i mecanismes de finances socials
L'objectiu del lot és mobilitzar els principals socis (inversors potencials, organitzacions i actors de suport) a actuar i cooperar per a establir un instrument financer concret.
Poden participar les entitats jurídiques establertes i registrades als estats membres de la UE, Islàndia, Noruega, Albània, Macedònia del Nord, Montenegro, Sèrbia i Turquia.
A més, és obligatori formar un consorci que inclogui com a mínim un soci líder i 2 cosol·licitants:
El taller Sources 2 ofereix formació professional intensiva i avançada en desenvolupament de guió per a un projecte de cinema en el qual el participant estigui treballant.
Sources 2 compta amb el suport d'Europa Creativa MEDIA.
El workshop residencial tindrà lloc de l'11 al 17 de juny de 2020 al FilmCamp de Noruega, i inclou també un període de tres mesos de reescriptura en contacte proper amb altres membres del grup i amb l'orientació dels assessors assignats.
Guionistes experimentats proporcionaran una varietat de consells i eines per fomentar les habilitats d'escriptura i de narració de les històries dels participants.
La finalitat és el desenvolupament dels projectes en el seu màxim potencial.
El taller inclou també una sessió de seguiment de mig dia per projecte (concebuda com una reunió de grup).
Per exemple, un grup amb cinc projectes es reuniria durant dos dies i mig.
Com a alternativa, també són possibles les reunions individuals per Skype amb l'assessor.
El taller Compact està dissenyat per a guionistes europeus o per equips d'un guionista i un coautor, un director o un productor que tinguin un projecte cinematogràfic en desenvolupament.
S'anima a la participació de tot l'equip per reforçar les aliances creatives i augmentar l'eficiència en el procés de desenvolupament.
Centrat en l'art de l'escriptura de guions i en la narració d'històries així com en l'anàlisi del guió, dels gèneres i dels estils, el seu programa està obert a projectes de llargmetratge adreçats a una audiència àmplia i internacional: pel·lícules de ficció i documentals creatius per a la pantalla (cinema, televisió o altres plataformes).
La presentació de cada projecte té un cost de 50 euros.
El cost per participant és de 1.400 euros per projecte/guionista i de 900 euros per a la segona/tercera persona relacionada amb el projecte.
Aquest preu inclou l'allotjament i les dietes però no el cost del viatge.
L'European Film Challenge és una iniciativa que busca connectar el millor cinema europeu amb el públic més jove.
El projecte està impulsat per l'empresa The Film Agency, però compta amb el suport d'Europa Creativa MEDIA i amb la participació de Caramel Films, Karma Films, BTeam Pictures, Cinemes Renoir i Filmin.
Per a participar s'ha de ser major d'edat, gravar una vídeo-crítica d'una pel·lícula europea, completar el formulari que trobareu a la pàgina web adjunta i enviar la candidatura.
Els criteris que es tindran en compte per a la selecció són:
Ja estan obertes les inscripcions del segon taller de la 2a edició d'European Vod Meetings.
Aquest curs de formació professional, organitzat per EUROVOD (l'associació europea de plataformes de vídeo sota demanda especialitzades en cinema independent o art-house), està especialment concebut per a professionals del sector del VoD
El primer taller va tenir lloc a l'illa privada de Sant Servolo, Venècia (Itàlia) el passat mes de setembre durant el Festival de Cinema de Venècia i el segon es realitzarà a Sofia (Bulgària) del 18 al 21 de març de 2020 durant elFestival de Cinema de Sofia i elsSofia Meetings.
El taller, que compta amb el suport d'Europa Creativa, està obert a 40 participants que siguin:
La tarifa de participació (del curs a Bulgària)és de950 euros(inclou quota, allotjament durant quatre nits, pensió completa -esmorzars, dinars, sopars i cocktails-, materials de formació online i offline, la participació a Sofia Meetings, acreditacions, alguns trasllats locals i facilitats de treball).
Gràcies al suport d'Europa Creativa MEDIA, aquest curs ofereix beques i quotes reduïdes per a participants.
Contacteu amb l'organització per a més informació.
El Departament d'Agricultura, Ramaderia, Pesca i Alimentació (DARP) ha efectuat el primer pagament dels ajuts directes de la Política Agrària Comuna 2019 (PAC), del programa FEAGA, a 40.204 beneficiaris per valor de 214.706.100 euros, corresponents als ajuts de pagament bàsic, pagament del greening, complement de joves i els ajuts del règim de petits agricultors.
Amb aquest pagament, els beneficiaris hauran rebut el 95% de l'import dels ajuts directes desconnectats de la Política Agrària Comuna (PAC), corresponents al 2019, i el 100% en el cas del règim dels petits agricultors.
El 5% restant es liquidarà durant el primer semestre del 2020, un cop es verifiquin els límits pressupostaris, si s'escau.
Els pagesos catalans són els primers a cobrar el 95% dels ajuts directes dissociats de la PAC i també els primers a cobrar el reemborsament de la disciplina financera de 2018.
Els sol·licitants de l'ajut podran accedir al contingut de la seva resolució a partir del dia 4 de desembre de 2019, a través de l'aplicació DUN 2019, accessible al web del DARP, on és necessari identificar-se amb certificat digital.
El Port de Barcelona ha rebut el Premi EMAS 2019 de la Comissió Europea, en la categoria d'organització pública de mida mitjana o gran.
El jurat ha valorat el seu pla de millora de qualitat de l'aire a través de l'aposta per la promoció de combustibles més nets en la cadena logística portuària, especialment per l'ús de gas natural liquat.
Per demostrar la seva viabilitat com a combustible alternatiu en diferents segments de mobilitat, el Port de Barcelona ha liderat i lidera diversos projectes pilot d'introducció de nous combustibles, entre els quals es troben els projectes amb finançament europeu CoreLNGashive i Cleanporto RePort.
A més, també pretén reduir les emissions dels vaixells atracats gràcies al projecte d'electrificació dels molls que està desenvolupant, que possibilitarà que els vaixells es connectin a l'electricitat del moll i no tinguin en marxa els motors auxiliars durant la seva estada al port.
Els premis EMAS s'atorguen bianualment i tenen l'objectiu de reconèixer les organitzacions certificades amb aquest sistema de gestió ambiental que han destacat per la seva excel·lència són una eina per a promocionar i compartir les millors pràctiques de gestió ambiental.
L'Agència Nacional del programa Erasmus+ ha seleccionat un projecte impulsat pel Departament d'Educació de la Generalitat per desenvolupar i compartir amb altres regions europees recursos educatius a favor de les competències digitals dels alumnes, així com l'intercanvi de bones pràctiques en aquest camp.
Es tracta de la xarxa EduRegio, Digital Regions for Education, que integren les autoritats educatives de Trento (Itàlia), Coïmbra (Portugal), Göteborg (Suècia) i Castella i Lleó, a més a més del Departament d'Educació de la Generalitat de Catalunya com a coordinador.
El sisè component de l'associació estratègica és European Schoolnet, consorci de 34 ministeris d'educació europeus que impulsa la innovació educativa a nivell d'Europa.
L'objectiu de l'EduRegio és poder mantenir una xarxa permanent d'autoritats educatives europees que s'han d'enfrontar a reptes similars, derivats de la ràpida evolució de la tecnologia i de la metodologia relacionades amb la seva aplicació a les aules.
Els participants de l'EduRegio treballaran per la millora de la competència digital de la comunitat educativa en el seu conjunt per fer front als reptes de la ciutadania a l'era digital.
Els objectius pedagògics del projecte es duran a terme gràcies al disseny d'un manual de recomanacions per a responsables polítics en l'àmbit de l'educació, recursos pedagògics directament aplicables a l'aula i un curs orientat a docents, entre d'altres.
El projecte "Learning to live and work together", té l'objectiu de desenvolupar eines, tecnològiques i no tecnològiques, que ajudin als estudiants immigrants vulnerables d'educació superior a tots els programes, nivells i etapes acadèmiques, a millorar els seus resultats acadèmics i l'experiència d'inclusió en la societat d'acollida.
Entre els resultats previstos en el marc del projecte s'hi troba l'elaboració d'una APP i d'una pàgina web.
El projecte està destinat als migrants "vulnerables", és a dir, aquells que tenen necessitats físiques o mentals especials a causa de les experiències viscudes en els seus països d'origen, durant el procés migratori o una vegada al país de destí.
La universitat de Bradford del Regne Unit lidera el projecte.
Tot i això, hi participen universitats d'Irlanda, Finlàndia, Eslovènia i la Universitat Rovira i Virgili, com a entitat catalana.
"Learning to live and work together" és finançat amb els fons Erasmus+ i va començar les seves activitats el 2018 amb previsió de finalitzar al 2021.
A la secció 2, multi-tòpic, es financen projectes dels tres eixos temàtics principals: gestió de l'aigua, sistemes agrícoles i cadena de valor agro-alimentaria.
En el marc d'aquesta convocatòria ha estat seleccionat el projecte WildFood, que té l'objectiu de millorar la cadena de valor dels Productes alimentaris silvestres mediterranis (WFP).
El projecte està liderat pel Centre de Ciència i Tecnologia Forestal de Catalunya (CTFC), que contribueix a la modernització i a la competitivitat del sector forestal, al desenvolupament rural i la gestió sostenible del medi natural, per mitjà de l'excel·lència en recerca i de la transferència de coneixement i de tecnologia a la societat amb l'ànim d'esdevenir un centre de referència en l'àmbit nacional i internacional.
Tot i això, a Wildfood hi participen socis d'altres països com Algèria, Espanya, Itàlia, Portugal, Eslovènia i Tunísia.
Els passats 26 i 27 de novembre va tenir lloc a Jaca la jornada "POCTEFA i tu: Cooperem per continuar creixent", el primer seminari de capitalització de projectes organitzat pel Programa de cooperació territorial Espanya-França-Andorra (POCTEFA) 2014-2020.
Les diverses sessions del seminari " POCTEFA i tu" es van centrar en els resultats, les bones pràctiques i el futur del programa POCTEFA i els seus projectes.
També va comptar amb la participació de representants d'altres programes de finançament europeu en el marc de l'Instrument de Cooperació Territorial Europea- INTERREG V (Med, Sudoe, Interact), de la Comissió Europea i de la resta de territoris POCTEFA.
També es va presentar la nova eina "CAPITEFA" per a la capitalització de projectes finançats pel POCTEFA.
Coincidint amb aquesta activitat, el 28 de novembre es va celebrar el XXXVII Consell Plenari de la Comunitat de Treball dels Pirineus (CTP), acte en el qual Catalunya va recollir el testimoni del Govern d'Aragó en la presidència de la CTP pels propers dos anys.
La CTP és una associació de cooperació transfronterera creada per les regions franceses de Nouvelle-Aquitaine i Occitanie; per Euskadi, Aragó, Navarra i Catalunya, i el Principat d'Andorra.
El canvi climàtic amplifica els riscos i vulnerabilitats existents en un món globalitzat.
Actualment els riscos climàtics es propaguen més enllà de la seva localització geogràfica i temporal, de manera que pot afectar a la estabilitat i cohesió d'Europa.
En aquest context es va crear el projecte CASCADES, que té l'objectiu d'analitzar en quatre anys (començant el setembre de 2019) com els impactes del canvi climàtic a fora d'Europa, a través dels canals comercials, polítics i financers, poden afectar Europa, alterant la seva exposició de riscos a curt, mitjà i llarg termini.
Amb la informació recollida, el projecte pretén donar suport al disseny d'un marc de polítiques europees coherents que pugui fer front a aquests riscos de manera eficaç.
CASCADES integra una gran varietat de metodologies consolidades i innovadores, moltes de les quals no han sigut aplicades fins ara a qüestions relatives a l'adaptació, des del modelatge de l'impacte climàtic biofísic, el modelatge econòmic de xarxes financeres i comercials, metodologies d'integració de dades, enfocaments qualitatius en ciències socials incloent l'anàlisi d'estudi de casos sobre el terreny o els jocs formatius.
El projecte està coordinat pel Potsdam Institute for Climate Impact Research (PIK), però inclou 11 socis més de diferents països:
El CIDOB portarà a terme casos d'estudi sobre el canvi climàtic, els patrons de subsistència, la seguretat alimentària i la fragilitat a la zona del Sahel Occidental, concretament, al Níger i a Mali.
L'equip del CIDOB també contribuirà a estudiar l'economia política i la història de qüestions hidropolítiques a la Conca d'Eufrates-Tigris i a l'Orient Mitjà.
El pressupost, de gairebé 7 milions d'euros, està finançat íntegrament pel programa Horizon 2020.
Aquest tema s'inclou dins la convocatòria Horizon 2020 de Tecnologies per la Informació i la Comunicació.
L'objectiu general d'aquest tema és permetre la creació d'un ecosistema de computació d'alt rendiment de categoria mundial basat en el lideratge europeu en tecnologies HPC, al núvol i big data.
Aquest ecosistema reforçarà l'oferta tecnològica europea en aquests àmbits i proporcionarà solucions innovadores, utilitzables i competitives que satisfacin les demandes dels usuaris de la infraestructura de dades europea.
Aquest tema inclou els següents topics:
Computació al núvol: cap a un continu de computació intel·ligent al núvol
En l'àmbit d'activitats de recerca i innovació (RIA), les accions d'aquest topic han de cobrir alguna de les àrees següents, amb un pressupost d'entre 3 M € i 5 M € per projecte:
En l'àmbit de les activitats de suport i coordinació (CSA) les accions d'aquest topic han de coordinar a les parts interessades en la computació al núvol i actuar com activitats de recerca i desenvolupament.
El pressupost per a cada projecte ha d'estar entre els 400.000 € i els 600.000 €.
T ecnologies bi g d ata i anà lisi a gran escala
Pel que fa a les activitats de recerca i innovació, els projectes han de desenvolupar noves metodologies i solucions d'enginyeria que cobreixin reptes industrials o socials.
Les propostes han de cobrir, almenys, una de les següents àrees tecnològiques: machine learning; estructures per la recollida, gestió i explotació de grans quantitats de dades; eines d'enginyeria per contribuir al disseny de sistemes federats; nous mètodes d'analítica a gran escala; noves tècniques de visualització; fusió de dades i integració de tecnologies; mètodes d'interconnexió estàndard per l'ús compartit de dades.
Es finançarà cada projecte amb una quantitat de diners d'entre 3 M € i 6 M €.
Les activitats de suport i coordinació han d'assegurar la coordinació entre diferents activitats emergents en els camps d'intel·ligència artificial, núvol, HPC i BD i donar suport a la transició cap a activitats en el programa d'Horizon 2020.
El fons cobrirà un màxim de 1,5 M €.
Les pràctiques d'oportunitats digitals són una iniciativa de formació finançada per la UE, que té com a objectiu donar als estudiants de qualsevol disciplina l'oportunitat d'adquirir experiència digital en àmbits que actualment s'exigeixen al mercat i així ajudar les empreses a omplir vacants amb candidats digitalment competents.
Les habilitats digitals no només es requereixen en el sector de les TIC, sinó en tots els sectors.
El coneixement de la seguretat cibernètica, l'anàlisi de dades i l'aprenentatge automàtic es necessiten, per exemple, en àmbits tan diversos com la banca, la fabricació, l'agricultura i la salut.
El coneixement de les habilitats digitals també millora les oportunitats de vida dels ciutadans.
Per a estudiants i titulats recents, les pràctiques temporals poden proporcionar una oportunitat única de desenvolupar habilitats digitals a un ritme més ràpid del que es podrien aconseguir a través de l'educació formal i augmentar la seva capacitat d'ocupació.
A més, els estudiants rebran una assignació mensual d'aproximadament 500 euros, que l'empresa pot complementar, i durant un període de 2 a 12 mesos.
Actualment ja han participat més de 7.200 joves europeus, més persones de les que inicialment es preveien.
Els estudiants poden sol·licitar una plaça a través de la seva universitat, segons el calendari i els procediments establerts per a pràctiques Erasmus+.
Les empreses que són membres de la Coalició de Treball i Competències Digitals així com els negocis actius a l'Horizon 2020 són al centre d'aquesta iniciativa, però totes les empreses es poden afegir i oferir pràctiques per ajudar a formar el talent del demà.
A més, aquestes pràctiques tenen conseqüències positives en les empreses com:
Les ofertes de pràctiques d'Oportunitats Digitals es publiquen a ErasmusIntern i Drop'pin.
El projecte pilot està obert a tots els països del Programa Erasmus+ i als països associats al programa Horizon 2020, i és finançat per Horizon 2020 i implementat a través d'Erasmus+.